
1. Sídlo, vznik a postavenie poskytovateľa sociálnych služieb

Zriaďovateľ zariadenia: Bratislavský samosprávny kraj

Názov zariadenia        : Domov sociálnych služieb

Sídlo zariadenia        : Plavecké Podhradie 19, 906 37 Plavecké Podhradie

Právna forma                          : rozpočtová organizácia 

Štatutárny zástupca     : Ing. Jozef Sádovský, riaditeľ 

IČO                              : 30 379 281

DIČ                              : 2022105954

2. Poslanie, vízia a  cieľ zariadenia Domova sociálnych služieb Plavecké Podhradie

Vízia

· dosiahnuť zvyšovanie spokojnosti klientov a naplnenie ich očakávaní 

· vytvárať podmienky pre vzdelávanie zamestnancov

· spolupracovať s vonkajším prostredím a okolitou komunitou

Poslanie

· poskytovať služby pre skupinu občanov, ktorí sú pre svoj nepriaznivý stav alebo pre nepredvídané okolnosti na tieto služby odkázaní

Cieľ

· Zasadzovať sa za rešpektovanie ľudskej dôstojnosti a sociálnych práv osôb, ktoré sú odkázané na sociálne služby a pomáhať im posilňovať v sebe vedomie vlastnej hodnoty a dôstojnosti

Pre trvalé napĺňanie poslania,  vízie a cieľa  sme presvedčení, že je pre nás dôležité:

· Vytvárať podmienky na pozitívne   väzby s klientmi a vonkajším prostredím.

· Dohliadať na  bezpečnosť klienta a eliminovať negatívne vplyvy na životné prostredie.

· Monitorovať a  vyhodnocovať  požiadavky, očakávania a spokojnosť klientov za účelom dosahovania súladu medzi ponukou služieb v porovnaní  s potrebami a požiadavkami klienta, ktorý sa nachádza v nepriaznivej životnej situácii.

· Zlepšovať podmienky pre ďalší rozvoj našich aktivít, zvyšovať odbornú úroveň zamestnancov a ich kompetentnosť.

· Zabezpečovať  pracovné prostredie, ktoré bude vylučovať    vznik možných nedostatkov a podporovať vzájomnú dôveru, zodpovednosť, motiváciu a partnerstvo.

· Vytyčovať  a priebežne  vyhodnocovať   aktualizované  strategické  a ostatné ciele klientov a zariadenia. 

· Zameriavať sa na využitie dostupných prostriedkov a nástrojov na zlepšenie kvality života klientov a celého zariadenia.

3. Profil poskytovateľa sociálnych služieb

· História zariadenia, poskytované služby a kapacita
V zariadení sa začala poskytovať  celoročná starostlivosť dospelým občanom  s duševnými poruchami od 2.1.2006 a  počiatočná kapacita zariadenia bola 53 miest, ktorá bola od 1.3.2008 zvýšená na 60 miest.  

Zariadenie poskytuje celoročne sociálne služby na základe § 38 v zmysle zákona č. 448/2008 Z.z. o sociálnych službách v znení neskorších predpisov.

Cieľovú skupinu tvoria občania, ktorí sú odkázaní na pomoc inej fyzickej osoby a ich stupeň odkázanosti je najmenej V. stupeň  podľa prílohy č. 3. zákona č.448/2008 Z.z. o sociálnych službách v znení neskorších predpisov.

V Domove sociálnych služieb poskytujeme pomoc pri odkázanosti na pomoc inej fyzickej osoby, sociálne poradenstvo, sociálnu rehabilitáciu, ošetrovateľskú starostlivosť, ubytovanie, stravovanie, upratovanie, pranie, žehlenie, údržbu bielizne a šatstva, osobné vybavenie, zabezpečujeme pracovnú terapiu a záujmovú činnosť, utvárame podmienky na úschovu cenných vecí.

Zariadenie pozostáva z komplexu šiestich budov, z toho štyri budovy prešli rozsiahlou rekonštrukciou a dve budovy boli novo vybudované, vstup do všetkých budov a obytných jednotiek  je riešený a upravený bezbariérovo.

Ubytovanie  klientov - veľkou rekonštrukciou prešli objekty č. 3 a č.4, kde je vytvorené ubytovanie pre klientov na prízemí a na 1. poschodí. Obidve budovy sú spojené so vstupnou chodbou, kde sa nachádza výťah, miestnosti zdravotného a opatrovateľského personálu, kuchynky,  miestnosti pracovnej terapie a spoločenské miestnosti.

Naši klienti sú ubytovaní v budove č.3 a č.4 v jednolôžkových  a dvojlôžkových  izbách so sociálnym vybavením aj pre imobilných klientov. V uvedených priestoroch  je ubytovaných 53 osôb, 17 izieb  je  2- lôžkových  a  19 izieb  je 1- lôžkových. V budove č. 4 je bunkový systém, kde dve izby sú spojené chodbičkou a majú spoločné hygienické zariadenie. V budove č.3 majú jednotlivé izby spoločné hygienické zariadenie na chodbe.

Ďalších 7 klientov je ubytovaných v budove č. 5 na prvom poschodí, kde sú dve izby 2-lôžkové a jedna izba je 3-lôžková, imobilným klientom je k dispozícii stoličkový výťah. Klienti tu majú k dispozícii dve kúpelne a spoločenskú miestnosť.

Stravovanie je zabezpečené vo vlastnej stravovacej prevádzke v budove č.6, ktorej súčasťou je jedáleň.   Strava sa podáva päťkrát denne na základe vyhotoveného jedálneho lístka, vrátane diétneho stravovania. Pre imobilných klientov sa strava vydáva do prenosných termoboxov, ktoré sú prevezené do kuchynky v budove č.3. Zástupca klientov sa zúčastňuje pravidelne na zasadnutí stravovacej komisie, kde predkladá požiadavky klientov na stravovanie a prípadné zmeny v jedálnom lístku.

Pranie, žehlenie a údržbu prádla zariadenie zabezpečuje vo vlastnej práčovni v budove č. 5, kde sú umiestnené tri veľkokapacitné pračky, sušička na prádlo a mangeľ. Manipulácia s prádlom je zabezpečená v zmysle platných hygienických, prevádzkových noriem a smerníc. 

Upratovanie izieb klientov, spoločných a prevádzkových  priestorov je zabezpečené vlastnými zamestnancami, v zmysle platných hygienických, prevádzkových noriem a smerníc. 

Poskytovanie ošetrovateľskej starostlivosti je zabezpečené prostredníctvom zmluvného všeobecného lekára a psychiatra. Zdravotné výkony sestier vyplývajúce z vyhlášky MZ SR č. 109/2009   sú zabezpečené vlastnými sestrami.

Pracovnú terapiu a záujmovú činnosť vykonávame v tkáčskej dielni, v keramickej dielni, v štedrom parku, v kuchynke, v kresliarni, v knižnici  a spoločenských miestnostiach, ktoré  sú vybavené televízormi a počítačmi.  

Počty pracovníkov  na jednotlivých úsekoch  

	Úsek riaditeľa
	3

	Ekonomický úsek
	7

	Prevádzkový úsek
	5

	Úsek služieb
	29

	Pracovníci  spolu
	44


4. Informácie o poskytovaných službách a aktivitách 

V našom zariadení  prijímateľom sociálnej služby ponúkame v rámci pracovnej terapie a záujmovej činnosti  účasť na aktivitách  v jednotlivých   pracovných dielňach. 

V rámci  ergoterapie   aktívne pracuje tkáčská,   košíkarska,  keramická dielňa a dielňa ručných prác. 

V tkáčskej dielni sa venujeme výrobe kobercov na tkáčskom stave. Koberce vyrobené u nás, obstoja aj v konkurencii iných výrobcov.

V košíkarskej dielni sa naplno prejavuje spolupráca klientov s rôznym druhom zdravotného znevýhodnenia. K zhotoveniu košíka prípadne iného pleteného papierového predmetu predchádza niekoľko fáz výroby, pričom každý nájde svoje uplatnenie. 

Práca s hlinou v keramickej dielni odhalila nečakané kreatívne schopnosti a nápady u našich klientiek. Naše keramické výrobky už „vycestovali aj do zahraničia“ a to do Českej republika a Poľska.

Ručné práce sú prioritou našich klientiek a súčasne je to najdlhšie využívaný druh pracovnej terapie. Vyšívame pozdravy k rôznym príležitostiam /Vianoce, Veľká noc/, záložky do kníh, obrazy, obrusy. Štrikovanie a háčkovanie vypĺňa voľný čas našich klientiek. Šatník si obohatia svetrom, pulóvrom, šálom, čiapkou.  

S výrobkami sa prezentujeme na rôznych výstavách a trhoch.

V štedrom parku prebiehali práce na zeleninových a kvetinových záhonoch. Počas celého roka sa venujeme príprave, vysievaniu, sadeniu, okopávaniu, polievaniu, zberu a nakoniec využitiu dopestovaných rastlín.  

Záujmovú činnosť sme rozšírili o servítkovú techniku, ktorá zaujala niektoré klientky, ktoré sa už prezentovali svojimi výrobkami. 

V arteterapii -  ide o vyjadrenie myšlienok, pocitov a celkovo svojej kreativity prostredníctvom výtvarného prejavu, či iných druhoch  umenia.

Maľovanie je obľúbenou technikou u našich klientiek, čo nám prinieslo ovocie v podobe účasti na projekte „Staviame mosty“, kde naša klientka vystavovala svoje obrazy v Inchebe. 

Vytváranie obrazov z rôznofarebného krepového papiera podporuje kreativitu a prispieva k rozvoju fantázie. 

Svojimi výtvarnými dielami a kolážami prispievajú klientky k estetizácii zariadenia. 

V dramatoterapii a hudobnej činnosti  boli pripravené  hudobno-tanečné pásma k Fašiangom a  Šibačkovej zábave, ktoré sa uskutočnili v KD Plavecké Podhradie. 

V priebehu mesiaca mája  sme sa v zahraničí zúčastnili na pesničkovej prezentácii s kresťanskými a národnými piesňami v Poľsku, kde zariadenie reprezentovali 4 klientky. 

Na jeseň     zorganizovalo naše zariadenie    IV.ročník medzinárodného stretnutia  „Spievajme na ľudovú nôtu“, kde sa prezentovalo 10 zariadení.   Hudobný doprovod  podujatia  zabezpečila    kapela „Kabrňáci“ z USP Tloskov z Českej republiky. Naši priatelia z Poľska prispeli originálnym vystúpením.  

„Deň otvorených dverí“ sa uskutočnil dňa 01.12.2012 kde sme privítali  príbuzných a známych našich klientiek. Taktiež deti z DD Pečeňady nás poctili svojou návštevou. Zaspievali vianočné koledy a pozreli si prácu v našich dielňach. Slávnostne bola otvorená nová telocvičňa, ktorá slúži klientom, zamestnancom a miestnej komunite.

Biblioterapia je jedna z veľmi obľúbených  záujmových činností , kde si klientky majú možnosť prečítať knihy, časopisy, písať listy a  počúvať relaxačnú hudbu. 

V rámci športových činností naše zariadenie  v priebehu roka organizovalo  7.ročník športovo-zábavných hier  na ktorom sa zúčastnili družstvá zariadení sociálnych služieb z Bratislavského a Trnavského samosprávneho kraja.

Pravidelne sa  zúčastňujeme na   Športových hrách  v Českej republike, ktorých organizátorom je  ÚSP Tloskov, kde sme v roku 2012  získali tri  bronzové medaile a dve štvrté miesta.

Zo  športových  aktivít   sa zúčastňujeme na súťažiach v petangu v Modre, ktorých  organizátorom je DSS Modra, Športových hier  na Železnej studienke v Bratislave, ktorých organizátorom je DSS Rozsutec Bratislava a plaveckých pretekov organizovaných  DSS prof. K. Matulaya v  Bratislava.

Počas celého roka prebiehajú s klientkami pravidelné  komunitné stretnutia, na ktorých si vymieňame názory, postrehy, nápady  ale aj kritické pripomienky. Spoločne plánujeme činnosti, hodnotíme úspechy, hľadáme riešenia aktuálnych problémov.  Stretnutia pomáhajú zlepšovať vzájomné vzťahy tým, že umožňujú vyjadriť svoj názor, riešiť problém a vytvárať dôveru medzi zúčastnenými navzájom.

Súčasťou poskytovania sociálnych služieb sú individuálne plány rozvoja osobnosti, ktoré pomáhajú k napĺňaniu potrieb prijímateľov sociálnych služieb. Na pravidelných stretnutiach multidisciplinárneho tímu sa preberajú dosiahnuté ciele, vzniknuté problematické situácie, navrhujú sa postupy riešení. Kľúčoví pracovníci predkladajú vlastné postupy práce s klientmi a vzájomne sa obohacujú novými informáciami. 

Celý rok 2012 prebiehalo špecializované vzdelávanie dvoch zamestnancov zariadenia v oblasti podmienok kvality sociálnych služieb. Vzdelávanie sa uskutočňovalo v spolupráci so zriaďovateľom domova sociálnych služieb. Získané informácie boli primeranou formou odovzdané ostatným zamestnancom zariadenia. 

5. Informácie o zapracovaní podnetov na zlepšenie poskytovanej  sociálnej služby prijatých od prijímateľov sociálnej služby 

Prínosom individuálnych plánov rozvoja osobnosti je intenzívnejšia komunikácia medzi zamestnancami a prijímateľmi sociálnych služieb. Cesta k odhaľovaniu skrytých vnútorných túžob a potrieb nie je ľahká, avšak budovaním korektného, rovnocenného vzťahu vytvárame  vzájomnú dôveru. Každodennou komunikáciou s klientom sa nám podarilo odhaliť ich záujmy a schopnosti, ktoré nám doteraz neboli známe. 


Prijímatelia sociálnej služby  na komunitných  stretnutiach uviedli, že by radi vycestovali na jednodňový výlet, viackrát do roky by chceli opekačku, radi by sa zúčastnili divadelného predstavenia.  Píšu podnety pre zmeny v jedálnom lístku pre ich zástupcu v stravovacej komisii.     


Podarilo sa zorganizovať výlet do Marianky, ktorý oslovil najmä nábožensky založené klientky a turisticky založené klientky si vychutnali výlet do jaskyne Driny. 


Opekačky sme robili pravidelne v letných mesiacoch a tiež sme sa zúčastnili Opekačky v DSS Bojková.


Nezvyčajnou atrakciou bolo vystúpenie pouličného divadla zo Spišskej Novej Vsi s ich programom – Zmenený čert. Herci im umožnili stať sa na chvíľu súčasťou vystúpenia.   


S radosťou sme prijali pozvánku zúčastniť sa ako poslucháči  koncertu seniorov  DSS a ZpS v Rači.


V novembri sme sa zúčastnili speváckeho podujatia v Českej republike „Chrlický slávik“ v ÚSP Brno Chrlice.

6. Rozpočet organizácie

Celkový rozpočet domova sociálnych služieb na rok 2012 bol vo výške 712.626,53€.

Príjmy za rok 2012 boli v čiastke 169.487,43€. 

Výdaje za rok 2012 boli v čiastke 710.690,21€.  


Celková čiastka darov za rok 2012 je 2.888,80€.   
                                             Ing. Jozef Sádovský

                                                 riaditeľ DSS

Plavecké Podhradie, 26.06.2013   

